
ΠΟΛΕΟΔΟΜΙΑ 

ΑΠΟΦΑΣΕΙΣ 

Μεταβολή του πλάτους των πρασιών στις οδούς Αθηνών, Κυδω¬ 
νιών και Μαγνησίας Ν. Δράμας. 1 

Καθορισμός ορίων του οικισμού Αγίας Παρασκευής της Κοινότητας 
Αγίας Παρασκευής του Ν. Δράμας. 2 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. ΤΠ - ΠΕΙ787 (1) 

Μεταβολή του πλάτους των πρασιών στις οδούς Αθηνών, Κυδω¬ 
νιών και Μαγνησίας Ν. Δράμας. 

Ο ΝΟΜΑΡΧΗΣ ΔΡΑΜΑΣ 
' Εχοντας υπόψη: 

1) Τις διατάξεις του Ν. 3200/55 και του Ν.Δ. 532/72 «περί διοικητι¬ 
κής αποκέντρωσης». 

2) Τις διατάξεις του Α.Ν. 314/68 «περί παροχής εις τον 
Υπουργό Β. Ελλάδος και τους Νομάρχες αρμοδιότητας επί θεμά¬ 
των έγκρισης επέκτασης ή τροποποίησης σχεδίων πόλεων ή κω¬ 
μών, όπως αντικαταατάθηκε με το Ν.Δ. 1018/1971 και συμπλη¬ 
ρώθηκε με την παράγραφο 2 του άρθρου 33 του Ν. 1337/83 


όπως η παράγραφος αυτή αντικαταατάθηκε με την παράγραφο 15 
του άρθρου 8 του Ν. 1512/1985. 

3) Τις διατάξεις του Ν. 1577/1985 «νέος Γ.Ο.Κ.» και ειδικότερα το 
άρθρο 34 παρ. 3. 

4) Το Π.Δ. 183 (ΦΕΚ 70 Α/6.6.86) «περί έγκρισης τροποποιήσεων 
σχεδίων πόλεων και καθορισμός όρων και περιορισμών δόμησης από τους 
Νομάρχες». 

5) Την απόφαση του Δημ. Συμβουλίου αρ. 33/1987 με εγκριτική 
της Δ/νσης Εσωτερικών αριθ. πρωτ. ΔΙ.ΕΣ 8056/4.2.87. 

6) Το εγκεκριμένο ρυμοτομικό σχέδιο της περιοχής που εγκρί- 
θηκε με το Π.Δ. της 15.4.1930. 

7) Την εισήγηση του Προϊσταμένου του ΤΠ - ΠΕ Δράμας προς το “ 
Συμβούλιο ΠΕΧΩΔΕ. 

8) Τη θετική γνωμοδότηση του Συμβουλίου ΠΕΧΩΔΕ αρ. πρακτικού 
5/5/29.4.1987. 

9) Το τοπογραφικό διάγραμμα που συνοδεύει την απόφαση του 
Δημ. Συμβουλίου, αποφασίζουμε: 

Εγκρίνουμε τη μεταβολή του πλάτους των πρασιών στις οδούς 
Κυδωνιών, Αθηνών και Μαγνησίας όπως σημειώνονται στο συ¬ 
νημμένο τοπογραφικό διάγραμμα. 

Η απόφαση αυτή μαζί με το συνημμένο τοπογραφικό διάγραμμα 
να δημοσιευτούν στην Εφημερίδα της Κυβερνήσεως. 

Δράμα, 14 Μαΐου 1987 
Ο Νομάρχης 

ΕΥΑΓΓΕΛΟΣ ΡΟΓΚΑΚΟΣ 

Αριθ. ΤΠ - ΠΕ Οικ. 1841 · (2) 

Καθορισμός ορίων του οικισμού Αγίας Παρασκευής της Κοινότητας 
Αγίας Παρασκευής του Ν. Δράμας. 

Ο ΝΟΜΑΡΧΗΣ ΔΡΑΜΑΣ 

Έχοντας υπόψη: 

1. Τις διατάξεις του Ν. 3200/55 και του Ν.Δ. 532/72 «περί 
διοικητικής αποκεντρώσεως». 

2. Τις διατάξεις του Α.Ν. 314/68 «περί παροχής αρμοδιοτήτων 
στον Υπουργό Β. Ελλάδος και τους Νομάρχες» όπως τροποποιήθηκε 
με το Ν.Δ. 1018/71. 

3. Τις διατάξεις του Ν.Δ. της 17.7.23 «περί σχεδίων πόλεων». 

4. Τις διατάξεις του Ν. 1337/83 όπως τροποποιήθηκαν με το Ν. 
1512/85. 

5. Τις διατάξεις του Ν. 1577/85 «περί Γ.Ο.Κ.». 

6. Τις διατάξεις του Π.Δ. της 24.4.85 «περί τρόπου καθορισμού 
ορίων οικισμών της χώρας μέχρι 2.000 κατοίκους κατηγορίες αυτών 
και καθορισμός όρων και περιορισμών δόμησής τους όπως τροποποιή¬ 
θηκε με το από 14.2.87 Π.Δ. (ΦΕΚ 133 Δ/23.2.87). 

7. Τις προτάσεις των ιδιωτών μελετητών Μηχανικών στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
κτών πόλεων. 

8. Τα δελτία αρχιτεκτονικής αναγνώρισης των οικισμών, που συ¬ 
μπληρώθηκαν από τους προαναφερόμενους μελετητές κατά τις υποδεί¬ 
ξεις των σχετικών προδιαγραφών του Υ.Χ.Ο.Π. 

9. Τα πληθυσμίακά στοιχεία της τελευταίας απογραφής του Κρά¬ 
τους της Ε.Σ.Υ.Ε. 

10. Τη με αριθμό 4/30.1.86 απόφαση Κοινοτικού Συμβουλίου της 
Κοινότητας Αγίας Παρασκευής. 

11. Τη με αριθμό 5 (θέμα 17)/29.4.87 γνωμοδότηση του Συμβου¬ 
λίου ΠΕ.ΧΩ.Δ.Ε. του Νομού. 

12. Τη με αριθμό 676/17.9.86 Απόφασή μας (ΦΕΚ 1073 Δ/10. 
11.86), αποφασίζουμε: 

1. Καθορίζουμε τα όρια του οικισμού Αγίας Παρασκευής της Κοινό¬ 
τητας Αγίας Παρασκευής του Ν. Δράμας με στοιχεία 1, 2, 3, 4, 5, 
6, 7, 8, 9, 10, 11, 12, 13, 26, 14, 15, 16, 17, 18, 19, 20, 1 
όπως αυτά φαίνονται στο συνοδευτικό της παρούσας διάγραμμα με 
κλίμακα 1:5.000 που αποτελεί αναπόσπαστο μέρος αυτής και συντά¬ 
χτηκε με βάση στοιχείων χαρτών και επιτόπιο έλεγχο. 

2. Κατατάσσουμε τον οικισμό Αγία Παρασκευή της Κοινότητας 
Αγίας Παρασκευής του Ν. Δράμας σύμφωνα με το δελτίο κατηγοροποϊ- 
ησης των οικισμών της μελέτης των ανοικτών πόλεων του Νομού σε 
αδιάφορο, στάσιμο, συνεκτικό, μεσαίο. 

3. Καθορίζουμε γενικούς και ειδικούς όρους και περιορισμούς δόμη¬ 
σης για τον προαναφερόμενο οικισμό και για κάθε τομέα του όπως 
αυτοί φαίνονται στο συνοδευτικό της παρούσας διάγραμμα. 

Α' Γενικοί όροι δόμησης. 

α. Τομέας I (Σχέδιο διανομής). 

Ελάχιστο Πρόσωπο: 14 μέτρα. 


Ελάχιστο Εμβαδό: 300 τετρ. μέτρα. 

Συντελεστής δόμησης: 0,8. 

Μέγιστο ύψος κτιρίων: 7,50 μέτρα, 
β. Τομέας II (Υπόλοιπο τμήμα οικισμού). 

Ελάχιστο Εμβαδό: 800 τετρ. μέτρα. 

Μέγιστο ύψος κτιρίων: 7,50 μέτρα. 

Για το πρόσωπο και τη μέγιστη δυνατότητα δόμησης στον τομέα 
αυτό ισχύουν τα αναφερόμενα στα άρθρα 5 και 6 του Π.Δ. της 24.4.85 
(ΦΕΚ 181 Δ/3.5.85). 

γ. Κατά παρέκκλιση εντός των ορίων του οικισμού θεωρούνται άρτια 
τα οικόπεδα με όποιο εμβαδό είχαν στις 3.5.85 ημέρα δημοσίευσης 
του από 24.4.85 Π.Δ. 

δ. Είναι δυνατή παρέκκλιση του οριζόμενου μεγίστου ύψους μετά 
σύμφωνη γνώμη της Ε.Π.Α.Ε. του Νομού για τις παρακάτω περιπτώ¬ 
σεις, χωρίς υπέρβαση του Σ.Δ. ή της δυνατότητας μεγίστης δόμησης. 

ι) Κατασκευή τρίτου ορόφου σε περιοχές όπου υπάρχουν τριόροφα 
κτίρια σαν κυρίαρχος τύπος κτισμάτων του οικισμού, 
ιι) Λόγω υψομετρικών διαφορών του οικοπέδου, 
ε. Κατά τα λοιπά ισχύουν οι γενικοί όροι δόμησης του Π.Δ. της 24. 
4.85. 

Β' Ειδικοί όροι δόμησης. 

Για τον προαναφερόμενο οικισμό ισχύουν οι ειδικοί όροι δόμησης 
της ομάδας Γ (αδιάφοροι) όπως ορίστηκαν με την ΤΠ - ΠΕ 5830/26. 
11.86 απόφασή μας και αναγράφονται στην καρτέλα που συνοδεύει 
την παρούσα απόφαση. 

4. Με την παραπάνω Απόφασή μας καταργούμε τη με αριθμό 12 
του σκεπτικού προηγούμενη απόφασή μας. 

5. Γενικά: 

α) Πριν από οποιαδήποτε κατάτμηση οικοπέδου μέσα στα όρια του 
οικισμού θα πρέπει να θεωρείται το σχετικό Τοπογραφικό διάγραμμα 
από το Τμήμα Πολεοδομίας και Π.Ε. του Νομού. Στα τμήματα του 
οικισμού χωρίς εγκεκριμένο σχέδιο θα πρέεπει να εξασφαλίζεται η 
συνέχεια των υπαρχόντων κοινοχρήστων χώρων και η δημιουργία 
χώρων σύμφωνα με τα οριζόμενα στις διατάξεις της παραγράφου 1 
του άρθρου 6 του από 24.4.85 Π.Δ. 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

γ) Κατά τα λοιπά ισχύουν τα οριζόμενα στο Π.Δ. της 24.4.85 όσον 
αφορά δόμηση ειδικών κτιρίων, μικρών οικοπέδων κ.λπ. 

δ) Η απόφαση αυτή με το σχεδιάγραμμα οριοθέτησης και διαχωρι¬ 
σμού τομέων καθώς και την καρτέλα των ειδικών όρων δόμησης να 
δημοσιευθεί στην Εφημερίδα της Κυβερνήσεως. 

ε) Όπου στην Απόφαση αναφέρεται το Π.Δ. της 24.4.85, να 
συμπληρωθεί, όπως τροποποιήθηκε με το από 14.2.87 Π.Δ. (ΦΕΚ 
133 Δ/23.2.87). 

Δράμα, 6 Μαΐου 1987 
Ο Νομάρχης 

ΕΥΑΓΓΕΛΟΣ ΡΟΓΚΑΚΟΣ 

